ཕྱི་རྒྱལ་བ་འགའ་ནས་ངའི་སྒྲིག་འཛུགས་ལ་དྲི་བ་ཁྱད་མཚར་དེ་འདྲ་དྲི་གི་འདུགཁོང་ཚོས།ཁྱེད་ཚོ་ནང་པའི་སྒྲིག་འཛུགས་ཤིག་ཡིན་པས་སྦྱིན་པ་གཏོང་དགོས་རེད།གཞན་ལ་་བཟང་པོ་བྱེད་དགོས།ང་ཚོི་་ཉམས་ཐག་ལ་ཁ་ལག་རིན་མེད་སྤྲོད་དགོས།ཞེས་སོགས་ཟེར་གྱིས།དྭང་བླང་བ་འགའ་ནས་སྐད་ཆ་འདི་འདྲ་ཤོད་ཀྱི་འདུག་པ་གོ་དུས་ང་ཧང་སང་བྱུང༌།དྭང་བླང་བ་འགའ་ཤས་ཀྱིས།ང་ཚོས་ལས་ཀ་དང༌།ཁང་པ།ཁྱིམ་ཚང་ཡོངས་རྫོགས་བཞག་ནས་དྭང་བླང་ལས་ཀ་བྱེད་པར་ཡོང་བ་ཡིན་པས་ཁྱེད་ཚོས་ང་ཚོ་གསོ་དགོས་ཀྱི་རེད་ཅེས་ཟེར་གྱིས།ངས་རྒྱུན་དུ་ངའི་སློབ་མ་དང་གྲོགས་པོ་དྭང་བླང་བྱེད་པར་ཡོང་མཁན་རྣམས་ང་དང་ངའི་མཆེད་གྲོགས་ཚོ་ལས་འབྱོར་པ་ཆེ་བ་ཡོད་ཤག་བྱེད་ཀྱི་ཡོད།ཁོང་ཚོར་ཕྲུག་གུ་གཅིག་གམ།མང་ན་གསུམ་དང་ཕ་མ་བཅས་ལས་བལྟ་དགོས་མེད་ཅིང༌།ང་དང་ངའི་མཆེད་གྲོགས་ཚོས་ཉིན་ལྟར་གྲྭ་བཙུན་བརྒྱ་ཕྲག་ཁ་ཤས་ལ་འཚོ་བ་སྦྱར་དགོས་པ་ཡིན།དེ་འདྲ་སོང་ཙང་དེང་སང་གི་བླ་མ་རྣམས་ནས་ཆོས་བཤད་དགོས་པ་ཙམ་མ་ཟད་འཚོ་བ་བསྒྲུབ་དགོས་པ་དང༌།རིན་མེད་ཁ་ཟས་དགོས་པའི་དྭང་བླང་བ་ཚོའི་འཚོ་བའི་སེམས་འཁྲལ་ཡང་བྱེད་དགོས་པ་རེད།དྭང་བླང་ཞེས་པ་ནི་མ་སྐུལ་དྭང་བླང་གིས་ཞབས་ཞུ་བྱེད་པ་ཞིག་ལ་ཟེར་བ་ཡིན་ན།དྭང་བླང་ཞབས་ཞུ་བྱེད་རྒྱུར་གྲ་སྒྲིག་མེད་ན་ཨུ་ཚུགས་བྱེད་དགོས་དོན་མེད།དེ་མིན་རྐྱེན་སྣ་ཚོགས་འཕྲད་དེ་ཚོགས་གསོག་རྒྱུར་བར་ཆད་ཡོང་བ་ཡིན་པས་བྱིན་རླབས་ག་ནས་འཇུགཉམས་ཐག་ཡིནརོགས་སྐྱོར་དགོས་ཞེས་མ་བཤད་གོང་རང་གི་ཀུན་སློང་ལ་བརྟགས་དཔྱད་བྱེད་དགོས།སེར་སྣས་བསོད་ནམས་གསོག་རྒྱུར་འགོག་རྐྱེན་བྱེད་ཀྱི་འདུག་གམ།དངོས་འབྲེལ་ཉམས་ཐག་ཉིན་བརྟགས་དགོས།རང་ཉིད་ཀྱིས་ཐུབ་ཚོད་དེ་ཕུལ་བ་ལས་ཚད་ལས་བརྒལ་བ་ཕུལ་ཏེ་འགྱོད་པ་བྱེད་མི་རུང་ཞེས་ངས་རྒྱུན་དུ་ཟེར་གྱི་ཡོད།དགེ་བའི་ལས་ཤིག་བྱས་རྗེས་འགྱོད་པ་བྱེད་པ་ནི་ལས་ངན་གསོག་པ་ཡིན།དྭང་བླང་བ་ཞིག་བྱེད་པར་བཟོད་སྲན་ཆེ་བ།གོ་རྟེོགས་ཆེ་བ།སྙིང་རྗེ་ཆེ་བ།ཤེས་རབ་ཆེ་བ་བཅས་དགོས་པ་ལས།རང་ཉིད་ལ་དམིགས་བསལ་ཐོབ་ཐང་ཐོབ་པའི་ཐབས་ལམ་ཞིག་ཡིན།ང་ཚོའི་སྒྲིག་འཛུགས་ནི་རྣལ་འབྱོར་བའི་སྒྲིག་འཛགས་ཤིག་ཡིན་པ་དང༌།ཀུན་སློང་རྣམ་དག་ཡོད་ཅིང་དམིགས་བསལ་ཐོབ་ཐང་གི་རེ་བ་མེད་ན་དྭང་བླང་བ་བྱེད་པ་ནི་བྱང་ཆུབ་སེམས་དཔའི་ཉམས་ལེན་ཞིག་ཡིན་པ་དང༌།དཀའ་ངལ་མང་པོ་གདོང་ལེན་བྱེད་དགོས་པ་ཡིན།བསོད་ནམས་གནམ་ནས་ནས་མི་བབས་པས་དཀའ་བ་སྤྱད་ནས་གསོག་དགོས།དཀའ་ལས་མེད་པར་འབྲས་བུ་མི་ཐོབ།